CELEX: 31998R2411
Language: sl
Date: 1998-11-03 00:00:00
Title: Uredba Sveta (ES) št. 2411/98 z dne 3. novembra 1998 o priznavanju v prometu znotraj Skupnosti razlikovalne oznake države članice, v kateri so motorna vozila in njihovi priklopniki registrirani

Pomembno pravno obvestilo

|

31998R2411

Uradni list L 299 , 10/11/1998 str. 0001 - 0003

		Uredba Sveta (ES) št. 2411/98z dne 3. novembra 1998o priznavanju v prometu znotraj Skupnosti razlikovalne oznake države članice, v kateri so motorna vozila in njihovi priklopniki registriraniSVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 75(1)(d) Pogodbe,ob upoštevanju predloga Komisije [1],ob upoštevanju mnenja Ekonomsko-socialnega odbora [2],v skladu s postopkom iz člena 189c Pogodbe [3],(1) ker je Skupnost sprejela nekatere ukrepe, namenjene nemotenemu delovanju notranjega trga, ki obsega območje brez meja, v katerem je skladno z določbami Pogodbe zagotovljen prosti pretok blaga, oseb, storitev in kapitala;(2) ker je več držav članic pogodbenic Dunajske konvencije o cestnem prometu [4] iz 1968, v nadaljnjem besedilu "konvencija", katere člen 37 določa, da ima vsako motorno vozilo v mednarodnem prometu na zadnjem delu poleg svoje registrske številke nameščeno razlikovalno oznako države, v kateri je registrirano;(3) ker Skupnost ni pogodbenica konvencije in ker nekatere od članic Skupnosti, ki so pogodbenice, uporabljajo določbe člena 37 konvencije; ker te države članice zato zahtevajo, da je na vozilih iz drugih držav članic nameščena razlikovalna oznaka iz Priloge 3 h konvenciji; ker nekatere od teh držav članic ne priznavajo drugih razlikovalnih oznak, na primer tistih, ki so prikazane na registrskih tablicah in sicer označujejo državo članico, v kateri je vozilo registrirano, niso pa v skladu s Prilogo 3 h konvenciji;(4) ker je več držav članic uvedlo vzorčno registrsko tablico z modrim poljem z dvanajstimi rumenimi zvezdicami na skrajni levi, ki predstavlja evropsko zastavo, in razlikovalno oznako države članice registracije; ker za prevoz znotraj Skupnosti ta razlikovalna oznaka ustreza cilju določanja države registracije, kakor je predvideno v členu 37 konvencije;(5) ker naj države članice, ki zahtevajo, da vozila iz drugih držav članic prikažejo razlikovalno oznako države registracije, priznajo tudi oznako iz Priloge k tej uredbi,SPREJEL NASLEDNJO UREDBO:Člen 1Ta uredba se uporablja za vozila, ki so registrirana v državah članicah in so v prometu znotraj Skupnosti.Člen 2V tej uredbi:(1) "razlikovalna oznaka države članice registracije" pomeni niz črk, sestavljen iz ene do treh velikih črk v latinici, ki označujejo državo članico, v kateri je vozilo registrirano;(2) "vozilo" pomeni katero koli motorno vozilo in njegov priklopnik, kakor je opredeljeno v:- Direktivi Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [5],- Direktivi Sveta 92/61/EGS z dne 30. junija 1992 o homologaciji dvo- ali trikolesnih motornih vozil [6].Člen 3Države članice, ki zahtevajo, da vozila, registrirana v drugi državi članici, namestijo razlikovalno registrsko oznako, kadar so v prometu na njihovem ozemlju, priznajo razlikovalno oznako države članice registracije, prikazano na skrajni levi registrske tablice v skladu s Prilogo k tej uredbi, kot enakovredno katerikoli drugi oznaki, ki jo priznavajo za označevanje države, v kateri je vozilo registrirano.Člen 4Ta uredba začne veljati dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 3. novembra 1998Za SvetPredsednikB. Prammer[1] UL C 290, 24.9.1997, str. 25, in UL C 159, 26.5.1998, str. 16.[2] UL C 95, 30.3.1998, str. 32.[3] Mnenje Evropskega parlamenta z dne 19. februarja 1998 (UL C 80, 16.3.1998, str. 210), Skupno stališče Sveta z dne 5. junija 1998 (UL C 227, 20.7.1998, str. 31) in Sklep Evropskega parlamenta z dne 7. oktobra 1998 (še neobjavljen v Uradnem listu).[4] Dunajska konvencija z dne 8. novembra 1968, sklenjena pod pokroviteljstvom Gospodarske komisije Združenih narodov za Evropo.[5] UL L 42, 23.2.1970, str. 1. Direktiva, kakor je bila nazadnje spremenjena z Direktivo 97/27/ES (UL L 233, 25.8.1997, str. 1).[6] UL L 225, 10.8.1992, str. 72. Direktiva, kakor je bila nazadnje spremenjena z Aktom o pristopu iz leta 1994.--------------------------------------------------PRILOGASPECIFIKACIJE ZA RAZLIKOVALNO OZNAKO DRŽAVE ČLANICE REGISTRACIJE, KI SE NAMESTI NA SKRAJNO LEVO STRAN REGISTRSKE TABLICE+++++ TIFF +++++VZOREC 1 (primer)+++++ TIFF +++++Barve:(1) Svetlobnoodbojno modro ozadje (sklic Munsell 5,9 pb 3,4/15,1)(2) 12 svetlobnoodbojnih rumenih zvezdic(3) Svetlobnoodbojna razlikovalna oznaka države članice registracije, bele ali rumene barveSestava in dimenzije:(1) Modro ozadje:višina = najmanj 98 mmširina = najmanj 40 mm, največ 50 mm(2) Središča 12 zvezdic se razporedijo v krogu s polmerom 15 mm; razdalja med nasprotnima vrhovoma vsake zvezdice = 4 do 5 mm(3) Razlikovalna oznaka države članice registracije:višina = najmanj 20 mmdebelina pisave = 4 do 5 mmKadar so dimenzije modrega ozadja zmanjšane za registrske tablice, ki zavzemajo dve vrstici (glej vzorec 2), in/ali za registrske tablice, namenjene za dvo- ali trikolesna motorna vozila, se lahko dimenzije zvezdic in razlikovalne oznake države članice registracije sorazmerno zmanjšajo.--------------------------------------------------